Die vyf fases van besigheidsgroei - Solidariteit Wêreld LoopbaanSolidariteit Wêreld Loopbaan
Tuis › Artikels › Die vyf fases van besigheidsgroei
Vanaf die oomblik wat jy besluit om 'n besigheid te begin, is jy amptelik in 'n besigheidslewensiklus. Elke fase van dié lewensiklus het sy eie uitdagings.
Jou uitdagings verander voortdurend en vereis verskillende benaderings om suksesvol te wees. Deur te weet in watter fase van die groeikurwe jou besigheid is, kan jy bepaal watter ontwikkeling en verandering moet plaasvind om te verseker dat die besigheid se groeitempo voortgesit word.
As jy besluit dat jou besigheidsidee die moeite werd is om te ontwikkel, is die saamstel van 'n sakeplan die eerste stap. 'n Goeie sakeplan sal die lewensduur van jou onderneming bepaal. Elke suksesvolle onderneming word onderhou deur voortdurend die sakeplan te hersien. Só verseker jy voortgesette voorsiening in behoeftes. Dit help die onderneming ook om nuwe maatstawwe vir strategiese groei op te spoor.
Na 'n hersiening word die belangrikste teikengebiede geïdentifiseer voor die sakeplan weer besigtig word en dit die mylpaal word vir die volgende herhaling. 'n Deurlopende sakesiklus stel die entrepreneur in staat om sy kanse op sukses te vergroot. 'n Sakeplan is ook 'n belangrike instrument vir entrepreneurs wat beleggings van buite wil lok.
Op hierdie stadium moet jy as entrepreneur jouself die volgende vrae afvra:
Vul hierdie konsep/produk/idee 'n behoefte in die mark?
Sal dit aanvaarbaar wees in die mark?
Hoe vestig ek 'n besigheidstruktuur?
Sal hierdie idee winste oplewer?
Hierdie fase van jou besigheid is uiters riskant en stresvol, en baie entrepreneurs faal hier. Die werklike begroting kan selfs meer wees as wat oorspronklik bereken is. Uitdagings in die aanvangsfase sluit in:
Die insameling van geld/soeke na beleggings
Indiensneming van personeel
Die bestuur van verwagtinge rondom verkope en kontantreserwes
Die vestiging van 'n kliëntebasis en teenwoordigheid in die mark
Bestuur van rekeninge
Besighede wat die groeifase bereik, het die intense aanvangsfase oorleef en verdien nou inkomste terwyl hulle hul kliëntebasis vergroot. Die winste het toegeneem maar die kompetisie is egter besig om in te haal.
Fokus eerstens op die verfyning van jou sakemodel deur maniere te identifiseer om die bedryfsdoeltreffendheid en winsgewendheid te verbeter voordat jy daaraan dink om uit te brei deur die berekening van metodes soos verkoops- en bemarkingsmodelle.
Entrepreneurs wat hul ondernemings doeltreffend wil laat groei, moet begin deur hul belangrikste wins/besigheidsdrywers te ontleed en dan strategieë te beplan om hierdie winsdrywers met die minste koste te laat groei.
Uitdagings in die groeifase sluit in:
Hoe om die groeiende kliëntebasies en inkomstes te hanteer
Vaartbelyning van bedrywighede
Hoe om die markmededinging te hanteer
Die uitbreidingsfase word gekenmerk deur 'n nuwe groeiseisoen en toenemende verspreidingskanale. Ondernemings staan nou voor die behoefte om 'n groter markaandeel te verkry, sowel as om na maniere te soek om nuwe inkomste en winste te laat instroom. Hierdie stadium vra vir 'n vaartbelynde plan en navorsing voordat in nuwe markte inbeweeg word.
Uitdagings in die uitbreidingsfase sluit in:
Toenemende mededinging in die mark
Toevoeging van voorraad sowel as dienste
Uitbreiding van die bestaande entiteit
Wanneer 'n onderneming die volwasse fase bereik, is die idee wat eers net 'n gedagte was nou oorheersend. Die onderneming verdien nou stabiele winste danksy die strategieë waarmee jy gedurende die vier vorige fases vorendag gekom het. Hierdie fase steun op 'n finansiële bron wat jou kan help om die uitdagings te oorkom en die onderneming op sy hoogtepunt te hou.
Hoewel volwassenheid die laaste groeifase is, is dit nie waar jy wil hê jou besigheid moet bly nie. Maatskappye wat in die volwasse fase kwyn, groei dalk steeds maar teen 'n trae tempo. As dit die geval is, moet jy teruggaan na die tekenbord om te sien hoe jy jou besigheid weer in die uitbreidingsfase kan kry, of dink aan 'n uitgangstrategie (strategiese plan om jou eienaarskap aan beleggers of 'n ander maatskappy te verkoop).
Hier is waarop in dié fase gefokus word:
Hoe lank die onderneming 'n negatiewe kontantvloei kan handhaaf en bestuur
Die uitbreiding van die besigheid
Indien nodig, die soeke na en uitvoer van 'n uitgangstrategie
Nie alle besighede sal al vyf fases van ontwikkeling deurgaan nie. Sommige besighede beleef astronomiese groei uit die staanspoor. Ander besighede beweeg vinniger deur sekere fases en neem langer om deur ander te beweeg. Dit is selfs moontlik dat jou besigheid, afhangende van die marktoestande of ander eksterne faktore, 'n fase terugbeweeg. Dit is egter uiters belangrik dat besigheidseienaars weet in watter fase van groei hulle val, sodat hulle gereed kan wees vir die volgende stap.
Stigter Uitgawe 7
https://mcusercontent.com/6720fa49749f62bfae2cd70ec/files/82951611-cd76-4d46-9449-cfe3f6dd4574/Stigter__Uitgawe_07_Finaal_15FEB_web.pdf